
           REFERAT FRA MØTE I INSTITUTTSTYRET 16. FEBRUAR 2006 KL 12:00

Til stede: P.B. Lilje, Ø. Elgarøy, O. Kjeldseth-Moe, K. Aksnes, T. Fredvik, 

T. Leifsen, S. Bjølseth og M. Skogvoll.
 

Saksliste: 
SAK   1/06 Godkjenning av innkalling og dagsorden. 

SAK   2/06 Årsbudsjett og årsplan for 2006.
SAK   3/06 Regnskap for 2005.
SAK   4/06 Rosselandforeleser 2006.
SAK   5/06 Arbeidet med strategisk plan.
SAK   6/06 Utlysning av faste vitenskapelige stillinger.
SAK   7/06 Søknad om UFD-stipendiater.

SAK   8/06 Småforsk.
SAK   9/06 Orienteringssaker.
SAK 10/06 Eventuelt.

Møtet ble ledet av instituttleder P. B. Lilje. 
SAK   1/06 GODKJENNING AV INNKALLING OG DAGSORDEN. 

Det var én bemerkning til innkallingen, O. Kjeldseth-Moe savnet vedlegg til noen av sakene. Siden flere inntekter i budsjettet har vært endret helt fram til møtet har det vært vanskelig å legge fram vedlegg. 

SAK   2/06 ÅRSBUDSJETT OG ÅRSPLAN FOR 2006.
Instituttleder gikk detaljert gjennom hvilke inntekter instituttet har og budsjettforslaget for 2006. Forslaget ble vedtatt som instituttets budsjett for 2006. Instituttleder ble gitt fullmakt til å gjøre nødvendige tekniske endringer.

SAK   3/06 REGNSKAP FOR 2005.
Instituttleder gikk kort gjennom regnskapet for 2005.

SAK   4/06 ROSSELANDFORELESER 2006.
Det var kommet 5 forslag til Rosselandforeleser for 2006, Prof. Eric Priest, Prof. F. W. Hehl, Dr. Fred Espenak, Prof. John Barrow og Prof. Joachim Wambsganss. Instituttstyret vedtok enstemmig å invitere professor Eric Priest som Rosselandforeleser 2006.

SAK   5/06 ARBEIDET MED STRATEGISK PLAN.
Det ble nedsatt tre utvalg som skal legge fram notater til en strategisk plan for instituttet. Et for utdanning;
bestående av Trulsen, Leer og en representant for AFU, et for forskning; bestående av Hansteen og Lilje og et for utadrettet virksomhet; bestående av Elgarøy, Leifsen og Bjølseth. Utvalgene skal fremlegge sine notat for et allmøte ca. 1. mars

SAK   6/06 UTLYSNING AV FASTE VITENSKAPLIGE STILLINGER.
Det ble i instituttmøte 2. juni 2005 vedtatt å utlyse en stilling som førsteamanuensis/professor innen fagområdet astrofysisk simulering og modellering. I tillegg vedtok instituttstyret å utlyse en stilling som førsteamanuensis i kosmologi, forslag til utlysningstekst til denne stillingen lages av Lilje og Elgarøy.
SAK   7/06 SØKNAD OM UFD-STIPENDIATER.
Instituttleder fikk fullmakt til å søke MN-fakultetet om å få tildelt tre nye UFD-stipendiater.

SAK   8/06 SMÅFORSK.
Instituttleder orienterte om tildeling av småforskmidler til instituttet, og ble gitt fullmakt til å fordele dem.


SAK   9/06 ORIENTERINGSSAKER.
Instituttleder orienterte om kommende aktiviteter hvor instituttet vil være representert, bl.a. Ungforsk og Åpen Dag. Han informerte om utlysning av startpakker til nyansatte i førstestilling.  
SAK 10/06 EVENTUELT.
Det var ingen saker under eventuelt.
Møtet ble avsluttet kl. 14:05.
Per B. Lilje
instituttleder

